钦定古今图书集成/明伦汇编/氏族典/第215卷 > 何乔远
## 钦定古今图书集成/明伦汇编/氏族典/第215卷 > 何乔远

按《明外史洪文衡传》：“何乔远，字穉孝，晋江人。万历十
四年进士。除刑部主事，历礼部仪制郎中。神宗欲封
皇长子为王，乔远力争不可，坐累谪广西布政司经
历。以事归。里居二十馀年，中外交荐，不起。光宗立，召
为光禄少卿，移太仆。天启二年，进左通政、光禄卿、通
政使。五疏引疾，以户部右侍郎致仕。崇祯二年，起南”
京工部右侍郎。给事中卢兆龙劾其衰庸，自引去。乔
远博览好著书，尝辑明十三朝遗事为《名山藏》。又纂
《闽书》百五十卷，颇行于世。